ddrg/super_eurlex huggingface dataset:
52.

pozdravlja dva vodilna dogodka na področju komuniciranja, ki sta bila organizirana leta 2020; ugotavlja, da odbor od leta 2011 usklajuje evropsko konferenco o javnem komuniciranju (EuropPCom) in da je ta dogodek leta 2020 potekal virtualno junija in decembra ter dosegel približno 2 500 strokovnjakov s področja komuniciranja; izpostavlja evropski teden regij in mest, priznani dogodek, na katerem sodeluje več kot 10 000 udeležencev in 800 partnerjev, ter novi letni regionalni in lokalni barometer, predstavljen oktobra 2020; priznava, da obe pobudi prispevata h konferenci o prihodnosti Evrope, skupaj s projektom, ki je bil oblikovan posebej v ta namen – From local to European (Od lokalne do evropske ravni) – in se je začel izvajati konec leta 2020 ter vključuje 50 regij in mest, povezanih v lokalne, čezmejne in nadnacionalne državljanske odbore;
31.

ugotavlja, da se je agencija na pandemijo covida-19 odzvala tako, da je uporabila svoj načrt neprekinjenega poslovanja, ustanovila skupino za neprekinjeno poslovanje in da je upravni direktor na podlagi priporočil skupine sprejel ukrepe za boj proti morebitnemu vplivu pandemije covida-19 na osebje in operativne postopke agencije; izraža zadovoljstvo, da je agencija med pandemijo covida-19 v celoti in neprekinjeno delovala; poudarja, da je imela agencija usklajevalno vlogo pri zbiranju in razširjanju informacij o glavnih praktičnih in pravnih vprašanjih, ki so se zaradi pandemije covida-19 pojavila na področju pravosodnega sodelovanja v kazenskih zadevah, ter pri zagotavljanju informacij o učinku nacionalnih ukrepov, sprejetih v zvezi s tem; je seznanjen, da se je od osebja pričakovalo, da bo delalo na daljavo, razen če je bila zaradi njihovih delovnih nalog potrebna fizična prisotnost v prostorih agencije, in da je agencija spodbudila prilagodljiv pristop do organizacije dela, ob upoštevanju različnih potreb osebja; ugotavlja, da so bila pri oceni orodij IT upoštevana vprašanja varstva podatkov in da je bila uvedena programska oprema za varno delo na daljavo in videokonference;
13.

obžaluje, da se etičnim okvirom, preglednosti ter preprečevanju in odkrivanju nasprotja interesov namenja premalo pozornosti; znova izraža globoko zaskrbljenost zaradi nasprotja interesov številnih predstavnikov držav članic, udeleženih pri odločanju o politikah in proračunu; v zvezi s tem poudarja ugotovitve iz revizije poslovanja predsednika češke vlade Andreja Babiša in Agroferta, ki jo je opravila Komisija in ki potrjujejo obstoj nasprotja interesov; ponavlja, da vsako dejansko ali domnevno nasprotje interesov ogroža ugled Sveta in Unije kot celote; ponavlja odločni poziv Parlamenta Svetu, naj zagotovi, da predstavniki držav članic, ki neposredno prejemajo subvencije Unije prek podjetij, katerih lastniki so (neposredno ali posredno), ne bodo sodelovali v razpravah in glasovanju o povezanih politikah in proračunu; poziva Svet, naj Parlament obvešča o potrebnih ukrepih, ki jih je sprejel, da bi preprečil morebitno nasprotje interesov; obžaluje, da Svet odločno zavrača predloge Parlamenta o hitrejši digitalizaciji revizije in nadzora in noče prispevati k večji interoperabilnosti podatkovnih zbirk Unije in državnih podatkovnih zbirk ter sistemov poročanja in spremljanja; je zelo zaskrbljen zaradi uradnih in neuradnih sklepov Evropskega sveta, ki kljub nasprotjem interesov vplivajo na skupno kmetijsko politiko in kohezijska pogajanja o omejitvi financiranja za fizične in pravne osebe;
A.

ker je Unija vzpostavila zakonodajne in proračunske instrumente za dodatno podporo delavcem, ki so jih prizadele posledice velikih strukturnih sprememb v svetovnih trgovinskih tokovih ali svetovna finančna in gospodarska kriza, ter za pomoč pri njihovi ponovni vključitvi na trg dela; ker se ta pomoč zagotovi v obliki finančne podpore delavcem in podjetjem, za katera so delali;
5.

poudarja, da je bil Solidarnostni sklad Evropske unije v prvem letu večletnega finančnega okvira 2021–2027 pod precejšnjim pritiskom, da so naravne nesreče same po sebi nepredvidljive in da bo zaradi podnebnih sprememb njihovo število sčasoma naraslo in bodo vedno bolj resne, stroški zanje pa se bodo povečali; zato poudarja, da je vse bolj zaskrbljen zaradi pomanjkanja sredstev, ki so Solidarnostnemu skladu Evropske unije na voljo v obdobju 2021–2027; meni, da skupni znesek financiranja in ureditev dodeljevanja za rezervo za solidarnost in nujno pomoč ne zagotavljata optimalne učinkovitosti Solidarnostnega sklada Evropske unije, in poziva, naj se ob naslednjem pregledu večletnega finančnega okvira za obdobje 2021–2027 opravi revizija rezerve za solidarnost in nujno pomoč;
51.

poudarja pomembno vlogo nadzornika, ki skrbi za varstvo osebnih podatkov in zasebnosti posameznikov s spremljanjem obdelave osebnih podatkov v institucijah, organih in agencijah Unije, s svetovanjem o vseh vprašanjih v zvezi z obdelavo osebnih podatkov ter sodelovanjem z državnimi nadzornimi organi, da se zagotovi dosledno varstvo temeljnih pravic in svoboščin posameznikov, vključno s pravicami do varstva podatkov in zasebnosti, ne glede na to, kje v Uniji prebivajo;
32.

ugotavlja, da je Računsko sodišče leta 2018 in leta 2019 na podlagi vzorca pregledalo naknadne revizije, ki so jih izvedli skupna revizijska služba Komisije in njeni pogodbeni zunanji revizorji; omenja, da stopnja preostale napake, ki jo je v svojem letnem poročilu o dejavnostih sporočilo sedem skupnih podjetij v okviru programa Obzorje 2020 (za raziskave o upravljanju zračnega prometa enotnega evropskega neba, za čisto nebo, IMI 2, za gorivne celice in vodik, za elektronske komponente in sisteme za evropski vodilni položaj, za industrijske panoge, ki temeljijo na rabi biomase in Shift2Rail), ni neposredno primerljiva s stopnjo napake, objavljeno v letnem poročilu Računskega sodišča za leto 2019 za odhodke Komisije za raziskave;
4.

pozdravlja, da je agencija računovodske storitve prenesla na Komisijo in deli vire z drugimi agencijami Unije na področjih kadrovskega upravljanja, upravljanja informacijskih in komunikacijskih tehnologij, proračuna in financ, javnih naročil in upravljanja objektov; meni, da je ta pobuda posnemanja vreden zgled, po katerem bi se morale ravnati tudi druge institucije Unije;
44.

ugotavlja, da so bili do konca 2019 v korist agencije zaključeni vsi štirje sodni postopki; je zelo zaskrbljen, ker je agencija v zadevi T-31/18 Splošnega sodišča v zvezi s prošnjami za dostop do dokumentov od dveh posameznikov zahtevala povračilo sodnih taks v višini 23 700 EUR; ugotavlja, da je Računsko sodišče ta znesek zmanjšalo na 10 520 EUR; poudarja, da zaračunavanje previsokih stroškov civilni družbi negativno vpliva na dostop civilne družbe do pravnega varstva na področju dostopa do dokumentov, ki je temeljna pravica, določena v členu 42 Listine, in spodkopava njeno pravico do učinkovitega pravnega sredstva iz člena 47 Listine; poziva agencijo, naj v tem primeru umakne zahtevo po povračilu stroškov in naj v prihodnosti ne poskuša izterjati stroškov zunanjih odvetnikov od prosilcev v sodnih zadevah v zvezi z dostopom do zahtev po informacijah;
22.

se zaveda, da je agencija uvedla ukrepe in da si še naprej prizadeva za preglednost, preprečevanje in obvladovanje nasprotij interesov ter prijavljanje nepravilnosti; ugotavlja, da je agencija sprejela pravila za preprečevanje in obvladovanje nasprotij interesov zaposlenih; ugotavlja, da je agencija v letu 2019 organizirala en tečaj o etiki in integriteti s poudarkom na prijavljanju nepravilnosti in goljufijah, ki ga je vodil predstavnik Evropskega urada za boj proti goljufijam (OLAF), dva tečaja o etiki in kodeksu ravnanja s poudarkom na preprečevanju nadlegovanja in prijavljanju nepravilnosti, na katerih so sodelovali zaupni svetovalci agencije, in tri tečaje o obvladovanju nasprotij interesov; ugotavlja, da so leta 2019 uslužbenci, imenovani kot zastopniki ali potrjevalci v operativnih in finančnih krogih, in novinci predložili 106 izjav o interesih, pri čemer jih je 21 prijavilo interes, za enega uslužbenca pa je bilo priporočeno, naj v prihodnje ne sodeluje pri več ukrepih za izpolnjevanje pravil, ki preprečujejo nasprotja interesov; ugotavlja, da naj bi upravni odbor junija 2020 sprejel nova pravila o nasprotjih interesov, ki bi veljala za vse uslužbence agencije, vključno z njenim višjim vodstvom; poziva agencijo, naj organ za podelitev razrešnice do junija 2021 obvesti o doseženem napredku;
21.

na podlagi poročila Računskega sodišča ugotavlja, da je za plačila iz programa Obzorje 2020 skupna revizijska služba Komisije odgovorna za naknadne revizije in da je na podlagi rezultatov naknadnih revizij, ki so bili na voljo ob koncu leta 2019, skupno podjetje poročalo o reprezentativni stopnji napake v višini 3 % in stopnji preostale napake v višini 1,48 % za projekte v okviru programa Obzorje 2020 (obračuni in končna plačila); poleg tega ugotavlja, da Komisija v predlogu uredbe o programu Obzorje 2020 navaja, da je pri odhodkih za raziskave v okviru programa Obzorje 2020 tveganje napake na letni osnovi med 2 in 5 % – ob upoštevanju stroškov nadzora, poenostavitve predlaganih ukrepov za zmanjšanje kompleksnosti pravil in tveganja, povezanega s povračilom stroškov raziskovalnega projekta – realističen cilj ter da je končni cilj, da se stopnja preostalih napak ob zaključku programov čim bolj približa 2 % (po tem, ko bo upoštevan finančni vpliv vseh revizij ter popravnih in obnovitvenih ukrepov);
B.

ker je Komisija predlagala zagotovitev 100 milijonov EUR v novih odobritvah za prevzem obveznosti in odobritvah plačil nameni za financiranje projektov na področjih dostopa do izobraževanja, podpore za preživljanje, zagotavljanja zdravstvenih in sanitarnih storitev ter storitev na področju vode in odpadkov ter socialnega varstva za gostiteljske skupnosti in begunce (sirske in palestinske begunce iz Sirije) v Jordaniji in Libanonu;
6.

je zadovoljen, da agencija pri ocenah tveganj, podatkih in raziskavah sredstva in dejavnosti deli z Evropsko agencijo za kemikalije, Evropsko agencijo za zdravila ter Evropskim centrom za preprečevanje in obvladovanje bolezni; ugotavlja, da je agencija zlasti na področju podatkov in zemljevidov še poglobila delitev sredstev in dejavnosti s skupnim raziskovalnim središčem; odločno jo spodbuja, naj dejavno išče možnosti za nadaljnje in tesnejše sodelovanje z drugimi agencijami Unije;
13.

je seznanjen z obstoječimi ukrepi agencije in njenim stalnim prizadevanjem za preglednost ter preprečevanje in upravljanje nasprotij interesov in ugotavlja, da so življenjepisi članov upravnega odbora in njihove izjave o nasprotjih interesov zdaj objavljeni na spletišču agencije; spominja, da agencija izjav o nasprotjih interesov najvišjega vodstva ne objavlja na svojem spletnem mestu; znova jo poziva, naj objavi življenjepise vseh članov upravnega odbora in izjave o nasprotjih interesov svojega višjega vodstva ter organu za podelitev razrešnice poroča o ukrepih, sprejetih v zvezi s tem;
poudarja, da se agencija delno financira s pristojbinami podjetij, ki zahtevajo registracijo kemikalij, kakor predvideva Uredba (ES) št. 1907/2006 Evropskega parlamenta in Sveta ( 3 ) ; je seznanjen, da je višina pristojbine odvisna od velikosti podjetij in količine registriranih kemikalij; ugotavlja, da je agencija odkrila, da je približno 52 % podjetij nepravilno navedlo svojo velikost, zaradi česar so jim bile zaračunane nižje pristojbine; poudarja, da ta ugotovitev kaže na omejitve sistema, ki se preveč zanaša na izjave vlagateljev zahtevkov; ugotavlja, da je agencija skozi leta zaračunavala popravke pristojbin in upravne stroške, ki so dosegli 17,9 milijona EUR, prav tako pa je bila precej uspešna pri izterjavi neupravičeno znižanih pristojbin in zapadlih upravnih stroškov; vseeno ugotavlja, da bo treba preveriti še veliko primerov, zato znesek popravkov pristojbin, ki jih je treba uveljaviti, konec leta 2018 ni bil znan; poziva agencijo, naj uvede podobno temeljite predhodne kontrole, da bi zmanjšala tveganje goljufivih izjav; prav tako poziva nacionalne izvršilne organe, naj izboljšajo sisteme preverjanja, da bi bilo mogoče pregledovati, ali podjetja pravilno navajajo količino kemikalij; poziva agencijo, naj organu za podelitev razrešnice poroča o prizadevanjih in doseženih rezultatih v zvezi z odpravljanjem precejšnje zamude, do katere je prišlo pri preverjanju, in v zvezi z uveljavljanjem popravkov za pristojbine in izterjavo neplačanih pristojbin; poziva Komisijo, naj predlaga ukrepe za ureditev te situacije, da bi preprečila goljufive izjave o velikosti vložnikov in da bo lahko agencija svoj proračun načrtovala na bolj zanesljivi osnovi;
7.

pozdravlja poročilo urada o ukrepih, ki jih je sprejel na osnovi ugotovitev Parlamenta o proračunskem letu 2017, zlasti popravnih ukrepih, ki so jih sprejeli upravni odbor, vršilec dolžnosti izvršnega direktorja in nova izvršna direktorica, da bi izboljšali upravljavsko strukturo in učinkovitost urada, obnovili preglednost in povrnili zaupanje; podpira in ceni ukrepe, opisane v akcijskem načrtu za upravljanje urada za leto 2019; urad poziva, naj organu za podelitev razrešnice redno in javno poroča o izvajanju tega akcijskega načrta;
A.

ker sta Evropski parlament in Svet sklenila uporabiti instrument prilagodljivosti v znesku 1 164 milijonov EUR: 179 milijonov EUR v podrazdelku 1a (Konkurenčnost za rast in delovna mesta) za okrepitev ključnih programov konkurenčnosti (Obzorje 2020 in Erasmus+) ter 985,6 milijona EUR v razdelku 3, kot je predlagala Komisija;
10.

pozdravlja, da je agencija še naprej organizirala spletne seminarje, da bi uradnikom organa kazenskega pregona posredovala informacije in primere dobre prakse o tem, kako odkrivati in preiskovati kazniva dejanja iz sovraštva in različne oblike nasilja na podlagi spola, in je nudila usposabljanja za ozaveščanje o izzivih, s katerimi se soočajo romske skupnosti in osebe LGBTI (npr. premalo ali preveč policijskega ukrepanja ter nezaupanje v policiste), in o možnosti reševanja teh težav na ravni preprečevanja, odkrivanja in preiskovanja kaznivih dejanj; poziva, naj se tudi v prihodnje nudijo usposabljanja na področju temeljnih pravic in s tem povezane senzibilizacije policistov;
33.

pozdravlja imenovanje novega začasnega izvršnega direktorja, ki je nastopil funkcijo 6. junija 2018; je seznanjen, da se je nova uprava zavezala ambicioznim reformam, in v zvezi s tem toplo pozdravlja akcijski načrt za upravljanje, ki ga je potrdil upravni odbor in v katerem se predlaga niz merljivih ciljev in rezultatov, namenjenih krepitvi notranjega upravljanja urada, obnovi notranjih zmogljivosti in ponovni vzpostavitvi zaupanja; poziva novo upravo, naj nadaljuje z odločnimi in preglednimi prizadevanji za oblikovanje bolj odgovorne, zaupanja vredne in učinkovite strukture upravljanja in z njo povezanih postopkov za urad, opominja urad, naj bo popolnoma pregleden pri vseh postopkih in procesih v uradu, da bi obnovil zaupanje in gotovost med uslužbenci, ter naj organu za podelitev razrešnice poroča o napredku pri izvajanju novega akcijskega načrta za upravljanje;
11.

poziva organ, naj skupaj z Evropskim bančnim organom (EBA) opravi preiskavo sistemov trgovanja z dividendno arbitražo, kot je cum ex, da bi ocenil morebitne grožnje za celovitost finančnih trgov in nacionalnih proračunov, naj ugotovi vrsto in obseg akterjev v teh sistemih; naj oceni, ali je prišlo do kršitev nacionalnega prava ali prava Unije; naj oceni ukrepe, ki so jih sprejeli finančni nadzorniki v državah članicah, in naj tamkajšnjim pristojnim organom poda ustrezna priporočila za reformo in ukrepe;
16.

priznava, da je agencija uvedla ukrepe in da si še naprej prizadeva za preprečevanje in obvladovanje nasprotja interesov in za preglednost; pozdravlja nedavno odločitev agencije o pravilih za izvajanje, ki določajo smernice glede zaščite žvižgačev in zaupnosti njihove identitete; pozdravlja posodobljeno politiko agencije o neodvisnosti, ki je bila sprejeta leta 2017 po posvetovanju z deležniki in javnostjo in ki nadgrajuje prejšnjo politiko, da bi lahko agencija dosegla ustrezno ravnovesje med privabljanjem pomembnega strokovnega znanja iz znanstvene skupnosti in preprečevanjem neprimernega vpliva na svoje dejavnosti; pozdravlja tudi novo opredelitev nasprotja interesov, ki je bila sprejeta v novi politiki agencije o neodvisnosti; pozdravlja tudi objavo izjav o interesih članov upravnega odbora na spletnem mestu agencije; obžaluje, da njihovi življenjepisi še vedno niso objavljeni; z zadovoljstvom ugotavlja, da agencija izvaja pravila o upravljanju nasprotujočih si interesov od julija 2018, ko je z njimi nadomestila pravila o izjavah o interesih iz leta 2014;
1.

je seznanjen s predlogom spremembe proračuna št. 5/2018, ki ga je predložila Komisija in ki je namenjen temu, da se prekličejo sredstva za prevzem obveznosti in sredstva za plačila v okviru IPA II za Turčijo, ki so bila uvrščena v rezervo, da se povečajo sredstva za prevzem obveznosti za evropski instrument sosedstva in sredstva za plačila za humanitarno pomoč ter da se v okviru pobude WiFi4EU okrepi kadrovski načrt Izvajalske agencije za inovacije in omrežja;
10.

poudarja, da se je razdelek 3 v zadnjih letih pogosto uporabljal za odzivanje na migracijske in begunske izzive in da je treba te ukrepe izvajati in krepiti, dokler in v kolikšni meri bo potrebno; poziva Komisijo, naj dejavno spremlja, ali dodeljena proračunska sredstva v razdelku 3 zadostujejo, in v celoti izkoristi vse razpoložljive instrumente za pravočasen odziv na nepredvidene dogodke, ki bi utegnili zahtevati dodatno financiranje na področju migracij, pri tem pa naj bo posebej pozorna na primer otoških regij, za katere velja člen 174 Pogodbe o delovanju Evropske unije; se je odločil povečati sredstva za Sklad za azil, migracije in vključevanje, da bi v celoti zadostili potrebam Unije na področju migracij, zlasti za podporo državam članicam pri izboljševanju razmer za sprejemanje, ukrepov in praks za vključevanje prosilcev za azil in migrantov, pa tudi pri krepitvi solidarnosti in delitve odgovornosti med državami članicami ter pravičnih in učinkovitih strategij vračanja; znova ugotavlja, da je zgornja meja razdelka 3 premajhna, zato ni mogoče zagotoviti ustreznega financiranja notranje razsežnosti teh prednostnih nalog, pa tudi drugih prednostnih programov, kot so programi na področju zdravja, varne hrane, varnosti, pravosodja, državljanstva in kulture; meni, da bi bilo treba z delom Sklada za azil, migracije in vključevanje, ki je v neposrednem upravljanju, dodatno spodbujati lokalne organe, ki so pripravljeni podpreti program Unije za preselitev;
7.

pozdravlja ukrep, ki ga je začasni izvršni direktor že sprejel za izboljšanje upravne strukture urada, ponovno vzpostavitev preglednosti in krepitev zaupanja; poudarja pomen preprečevanja predhodno ugotovljenih pomanjkljivosti v zvezi z zakonitostjo in pravilnostjo transakcij; poziva urad, naj pripravi celovit in podroben časovni načrt, v katerem bo predstavil nadaljnje korake; poleg tega urad v zvezi s tem poziva, naj v časovni načrt vključi jasen načrt za ponovno vzpostavitev zaupanja v upravljanje, zlasti ob upoštevanju, da je pristojno in učinkovito upravljanje ključnega pomena glede na izzive, s katerimi se sooča urad na splošno, ter naj zlasti zagotovi, da bosta zaposlovanje in usposabljanje znatnega števila novih uslužbencev, predvidena za leti 2018 in 2019, na taki ravni, da bo imel urad na voljo dobro motivirano in visoko kakovostno osebje ter da bodo menjave zaposlenih manjše, njihovo znanje in izkušnje pa ohranjeni;
16.

ugotavlja, da je bila pri najnovejših razpisih za nove skupnosti znanja in inovacij (SZI), katerih tematska področja so bila opredeljena v strateškem inovacijskem programu inštituta za obdobje 2014–2020, konkurenca zelo omejena; ugotavlja, da je razpis za dve dodatni SZI leta 2016 (hrana in proizvodnja dodane vrednosti) prejel tri predloge, edini predlog za SZI v zvezi s proizvodnjo dodane vrednosti pa zaradi neustrezne kakovosti ni bil izbran; ugotavlja, da je bilo odlično partnerstvo določeno, razen za proizvodnjo EIT; z zadovoljstvom ugotavlja, da je inštitut sprejel več blažilnih ukrepov, da bi se v prihodnje zmanjšalo tveganje, da bi se za določeno področje prejelo le en predlog; poziva inštitut, naj organ za podelitev razrešnice obvesti o vsebini in učinkovitosti teh ukrepov; ugotavlja, da je komisar za raziskave, znanost in inovacije leta 2015 uvedel koncept odprtih inovacij kot ključni koncept politike, na katerem bo temeljila inovacijska politika na ravni Unije; meni, da ni jasno, kakšno vlogo ima v tem konceptu inštitut; poudarja, da ta koncept glede na število politik in instrumentov, ki se izvajajo, ter na število generalnih direktoratov, ki sodelujejo pri podpiranju inovacij, ne zagotavlja jasnega okvira za razvoj doslednega in usklajenega ukrepanja Komisije; poziva Komisijo, naj zagotovi usklajeno in učinkovito inovacijsko politiko, v okviru katere bodo odgovorni generalni direktorati prilagajali dejavnosti in instrumente, ter Parlament obvesti o teh prizadevanjih; razume, da je naloga inštituta spodbujanje sodelovanja med visokim šolstvom, raziskavami in inovacijami; meni, da so družbe navsezadnje lahko glavne upravičenke, saj so zakonite lastnice inovativnih izdelkov, ki prihajajo na trg, in imajo finančne koristi; poudarja potrebo po tem, da se v teh razmerah v model sodelovanja vključi struktura, pri kateri se bodo dodeljena sredstva stekala nazaj v inštitut;
19.

ugotavlja, da je agencija leta 2016 prejela 20 prošenj za dostop do dokumentov ter dovolila poln dostop do 22 dokumentov in delen dostop do 120 dokumentov, dostop do 68 dokumentov pa zavrnila zaradi varstva zasebnosti in integritete posameznika ter varstva poslovnih interesov; pričakuje, da bo agencija pri odločanju o omejevanju dostopa do dokumentov zaradi varstva poslovnih interesov poleg vseh ustreznih pravil in predpisov resno upoštevala tudi interese državljanov in zaveze Unije za večjo preglednost;
38.

spominja, da ima organ osrednjo vlogo pri izboljševanju nadzora nad finančnim sistemom Unije, zagotavljanju finančne stabilnosti, potrebne preglednosti in večje varnosti finančnega trga Unije, zlasti z usklajevanjem nadzora med nacionalnimi nadzornimi organi, sodelovanjem z institucijami, pristojnimi za mednarodni nadzor, če je to potrebno, ter s spremljanjem doslednega izvajanja zakonodaje Unije; poudarja, da bi moralo to sodelovanje temeljiti na vzajemnem zaupanju; opozarja na delo nacionalnih nadzornih organov, saj je zavarovalniški trg v Uniji velik; poudarja, da organ na visoki ravni prispeva k zbliževanju nadzornih praks na področju varstva potrošnikov in jih spodbuja;
5.

na podlagi poročila Računskega sodišča ugotavlja, da so bila kot v prejšnjih letih prenesena proračunska sredstva za naslov III (odhodki iz poslovanja) visoka in so znašala 41 % (7 900 000 EUR); priznava, da se prenosi večinoma nanašajo na večletne projekte na področjih znanstvenega svetovanja (2 400 000 EUR), nadzora (1 300 000 EUR), usposabljanja na področju javnega zdravja (1 400 000 EUR) in IT v javnem zdravju (2 100 000 EUR); je seznanjen s predlogom iz poročila Računskega sodišča, da bi center lahko razmislil o uvedbi diferenciranih proračunskih sredstev, da bi bolje prikazal večletno naravo operacij in neizogibne zamude, do katerih prihaja v obdobju med podpisom pogodbe, zagotavljanjem storitev in plačili; ugotavlja, da bo center na podlagi svojega odgovora razmere preučil v sodelovanju z Računskim sodiščem;
8.

ugotavlja, da so delavci, ki jih je podjetje Nokia Oy odpustilo leta 2016, univerzitetni diplomanti (40 %) ali imajo srednješolsko diplomo (60 %) in so vsi delali na področju programiranja in oblikovanja, njihovo strokovno znanje in spretnosti pa so pogosto zastareli; ugotavlja, da je 21 % upravičencev starejših od 54 let in so torej dosegli starost, pri kateri je ponovna zaposlitev na trgu dela še posebej težavna; poleg tega ugotavlja, da je stopnja brezposelnosti v dveh od treh prizadetih regij že dalj časa nad nacionalnim povprečjem in da je brezposelnost visoko izobraženih v skupnem v teh regijah na visoki ravni, pri čemer je položaj še zlasti težaven za delavce, starejše od 50;